SAAM ไม่สน Cash Balance ระดับ 2! ราคาพุ่งอีก 23% ทำสถิติใหม่ต่อเนื่อง
SAAM ไม่สน Cash Balance ระดับ 2! ราคาพุ่งอีก 23% ทำสถิติใหม่ต่อเนื่อง ล่าสุดอยู่ที่ 5.85 บาท บวก 1.11 บาท หรือ 23.42% มูลค่าซื้อขาย 104.41 ล้านบาท 
SAAM ไม่สน Cash Balance ระดับ 2! ราคาพุ่งอีก 23% ทำสถิติใหม่ต่อเนื่อง ล่าสุดอยู่ที่ 5.85 บาท บวก 1.11 บาท หรือ 23.42% มูลค่าซื้อขาย 104.41 ล้านบาท 
20 เม.ย. 2564

ผู้สื่อข่าวรายงานว่า ราคาหุ้น บริษัท เอสเอเอเอ็ม เอ็นเนอร์ยี่ ดีเวลลอปเมนท์ จำกัด (มหาชน) หรือ SAAM ล่าสุด ณ เวลา 10.48 น. อยู่ที่ 5.85 บาท บวก 1.11 บาท หรือ 23.42% สูงสุดที่ 6.15 บาท ต่ำสุดที่ 5.30 บาท ด้วยมูลค่าซื้อขาย 104.41 ล้านบาท

ทั้งนี้ ราคาหุ้น SAAM ปรับตัวขึ้นแรงอย่างต่อเนื่องทำจุดสูงสุดใหม่นับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 7 ม.ค.2562 แม้ว่าตลาดหลักทรัพย์แห่งประเทศไทย (ตลท.) จะประกาศให้ SAAM เข้าข่ายมาตรการกำกับการซื้อขาย ระดับ 2 : ห้ามคำนวณวงเงินซื้อขาย และ Cash Balance ให้มีผลตั้งแต่วันที่ 20 เม.ย. 2564 สิ้นสุดวันที่ 10 พ.ค. 2564
นอกจากนั้นแล้ววานนี้ (19 เม.ย.) ทาง SAAM ก็ได้ชี้แจง Trading Alert List ตามที่ ตลท. สอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัท เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า เพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
โดยบริษัทขอชี้แจงดังนี้ 1.บริษัทมีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไปหรือไม่  : ไม่มี 2. บริษัททราบถึงสาเหตุอื่นใดที่อาจส่งผลกระทบต่อการซื้อขายหรือไม่  : ไม่ทราบ 3. สารสนเทศอื่นที่บริษัทต้องการชี้แจง (ถ้ามี) :ไม่มี